 Lonii ni igbakeji oludije sipo aarẹ orileede yii labẹ asia ẹgbẹ oṣelu All Progressives Congress, Aṣiwaju Bọla Ahmẹd Tinubu, iyẹn Alaaji Kaṣhim Ṣhẹttima n ṣayẹyẹ ọjọ ibi ọdun mẹrindinlọgọta, ti awọn jankanjankan kaakiri agbaye si n ba a yọ. Bawọn eeyan ṣe n ba Shettima yọ ayọ naa, ni Gomina AbdulRahman AbdulRazaq ko gbẹyin lati darapọ mọ awọn to n fi ọrọ ikini ranṣẹ si agba oloṣelu naa. Kashim Shettima ni gomina ana nipinlẹ Borno, to si tun jẹ ọkan lara awọn aṣofin agba orileede yii. Ninu ọrọ ikini rẹ, AbdulRazaq ṣapejuwe Shettima gẹgẹ bi aṣiwaju rere to ṣee tẹle, to si ṣee fọkan tan, paapaa julọ lakoko yii. 